钦定古今图书集成/明伦汇编/氏族典/第520卷 > 《凌迪知万姓统谱》 > 薛谨
## 钦定古今图书集成/明伦汇编/氏族典/第520卷 > 《凌迪知万姓统谱》 > 薛谨

按《魏书薛辩传》：“辩子谨，字法顺，容貌魁伟，颇览史传。
随刘裕渡江。辩将归国，密使报谨，遂自彭城来奔，授
河东太守，后袭爵汾阴侯。始光中，世宗诏奚斤讨赫
连昌，敕谨领前锋乡导。既克，迁秦州刺史涪陵公。威
惠兼备，立庠教以诗书，亲加考试。于是河汾之地，儒
道兴焉。真君元年，除内都坐大官。五年为都将，从驾”
北讨，以后期斩于都南，谥曰“元公。”